Trump går Twitter-amok: - Heksejagt-affald – Ekstra Bladet
112 3 minutter siden Ung mand sigtet for groft hjemmerøveri Tysk fodbold 38 minutter siden Dansker storhyldes: Bedst i Bundesligaen Kendte 34 minutter siden Hjerteknuste 'landmand'-Christian: Ikke gået som planlagt Biler 27 minutter siden Forslag blev nedstemt: Stadig fri hastighed på Autobahn Danske kendte 12 minutter siden TV2-vært afslører stor nyhed 112 3 minutter siden Ung mand sigtet for groft hjemmerøveri
Onsdag d. 25. sep. 2019 - kl. 00:39 0
Trump går Twitter-amok: - Heksejagt-affald
Demokraternes kongresleder vil undersøge muligheder for at indlede rigsretssag mod Donald Trump
USA's præsident, Donald Trump, og Demokraternes leder i Kongressen, Nancy Pelosi. Foto: AFP
Få minutter efter Kongres-lederen Nancy Pelosi havde meddelt, at man vil indlede en rigsretsproces mod præsident Donald Trump, kom reaktionen på Twitter.
- Sådan en vigtig dag i FN, så meget arbejde og så meget succes, og så måtte Demokraterne bevidst ødelægge det og nedgøre det med en breaking news heksejagt-affald. Så dårligt for vores land!
Kort efter fulgte yderligere et par tweets.
- Pelosi, Nadler, Schiff og, selvfølgelig, Maxine Waters! Det er utroligt! skriver Trump med henvisning til nogle af de ledende demokrater i Kongressen.
Trump beskyldes for at have presset Ukraines præsident, Volodimir Zelenskij, i et forsøg på at få snavs om tidligere vicepræsident Joe Biden, der er blandt favoritterne til at blive Trumps udfordrer ved det kommende præsidentvalg.
USA's præsident Donald Trump. Foto: Reuters
I et efterfølgende tweet beklager Trump sig over, at demokraterne endnu ikke har set et udskrift af opkaldet mellem ham og Ukraines præsident.
- De har ikke engang set udskriften af telefonsamtalen. En total heksejagt!
Til sidst skriver præsidenten kort og godt, at han bliver udsat for chikane:
- PRESIDENTIAL HARASSMENT!
Nancy Pelosi meddelte sent tirsdag aften dansk tid, at der bør sættes gang i en efterforskning for at finde ud af, om der kan rejses en rigsretssag mod præsidenten.
- I dag annoncerer jeg, at Repræsentanternes Hus indleder en officiel rigsretssagsundersøgelse, siger Pelosi på et pressemøde.
Demokraternes førstekvinde, Nancy Pelosi. Foto: AFP
FAKTA: Rigsretssag:
Processen frem mod en rigsretssag er lang og kompliceret. Næste skridt mod en sag er, at udvalg i Repræsentanternes Hus får til opgave at indsamle beviser mod præsidenten. Demokraterne har flertal i Repræsentanterne Hus.
Det er kun sket tre gange i USA's historie, at Kongressen har ført rigsretssag mod præsidenten. Det har dog aldrig ført til, at en præsident er blevet afsat.
Ukraine-sagen kom frem i sidste uge, da avisen Wall Street Journal skrev, at en whistleblower havde kendskab til en telefonsamtale mellem Trump og Zelenskij.
Trump skulle ifølge amerikanske medier angiveligt have bedt den ukrainske leder om at grave belastende oplysninger frem om Biden og hans søn, Hunter.
Hunter Biden var bestyrelsesmedlem i et ukrainsk energiselskab, mens Biden var præsident Barack Obamas vicepræsident.
Trump har bekræftet, at denne telefonsamtale fandt sted, og at Joe Biden blev nævnt. Det Hvide Hus offentliggør onsdag en udskrift af samtalen.
Trump har også bekræftet, at han på daværende tidspunkt havde tilbageholdt cirka 400 millioner dollar, som skulle være overført til Ukraine i militærbistand. Men han afviser, at det skulle være for at presse Ukraines præsident.